Sourav Ganguly BCCI President: Shoaib Akhtar On Sourav Ganguly elected as BCCI President | शोएब अख्तर ने कहा- गांगुली मुझसे कभी नहीं डरे, बीसीसीआई अब बिल्कुल सही हाथों में - Dainik Bhaskar
Sourav Ganguly BCCI President: Shoaib Akhtar On Sourav Ganguly Elected As BCCI President
सौरव गांगुली के साथ एक आईपीएल मैच के बाद शोएब अख्तर। (फाइल फोटो)
शोएब के मुताबिक- कुछ लोग कहते थे कि सौरव मुझसे खौफ खाते थे, अगर ऐसा होता तो वे ओपनिंग छोड़ देते
पूर्व तेज गेंदबाज ने कहा- सौरव तेज गेंदबाजों का कप्तान था, उसने टीम इंडिया को जीतना सिखाया
खेल डेस्क. शोएब अख्तर ने सौरव गांगुली को बीसीसीआई का नया अध्यक्ष बनाए जाने का स्वागत किया। पाकिस्तान के इस पूर्व तेज गेंदबाज ने कहा- इस पद के लिए सौरव बिल्कुल सही शख्स है। भारतीय क्रिकेट को वो नई ऊंचाईयों पर ले जाएगा। पूर्व विकेटकीपर राशिद लतीफ के साथ एक यूट्यूब वीडियो में चर्चा के दौरान शोएब ने यह बातें कहीं। अख्तर ने कहा- लोग कहते हैं कि सौरव मेरे सामने बल्लेबाजी करने से डरता था। ये सही नहीं है। वो मुझसे कभी नहीं डरा। अगर ऐसा होता तो वो ओपनिंग नहीं करता। सौरव के बतौर बीसीसीआई अध्यक्ष निर्विरोध निर्वाचन की घोषणा 23 अक्टूबर को की जाएगी।